Man sterf ná taxi hom stampArgieffoto ŉ Man in sy 30’s is Sondagmiddag dood toe ŉ taxi hom raakgery het. Annine Siddall, woordvoerder van ER24, het gesê die voorval het naby die kruising van Ontdekkersweg en 10de straat in Delarey in Roodepoort plaasgevind. “Toe paramedici omstreeks 14:40 by die toneel opdaag het hul die man aangetref waar hy vasgekeer onder ŉ stilstaande voertuig lê,” het Siddall verduidelik. Daar was niks wat paramedici vir die man kon doen nie en hy is op die toneel dood verklaar. Die polisie ondersoek die omstandighede rondom die voorval.